**Skolehelsetjenestens arbeidsområde**

Skolehelsetjenesten er et lovpålagt helsetilbud til alle barn og unge. Skolehelsetjenesten skal være en lett tilgjengelig og gratis tjeneste, med fokus på helsefremming, forebygging og tidlig intervensjon.

Skolehelsetjenesten skal jobbe på individ-, gruppe-, og systemnivå. Tjenesten er tverrfaglig (helsesøster, skolelege, fysioterapeut, ergoterapeut), og har et friskfokus som fremmer ressurser og sterke sider hos barn, unge og foreldre.

Målet med skolehelsetjenestene er å:

* fremme psykisk og fysisk helse
* fremme gode sosiale og miljømessige forhold
* forebygge sykdommer og skader

Alle foreldre/ foresatte kan ta kontakt med helsesøster på skolen hvis de har bekymringer/spørsmål rundt elevens helse/trivsel. Mer info finnes på skolens nettsider.

Skolen og skolehelsetjenesten har et forpliktende samarbeid vedrørende forebygging og oppfølging av fravær gjennom “Samarbeidsavtalen mellom grunnskolen og skolehelsetjenesten i Trondheim kommune”.